ตราครุฑตราครุฑกฎกระทรวงฉบับที่7 (พ.ศ. 2524)ออกตามความในพระราชบัญญัติยาเสพติดให้โทษพ.ศ.2522----------อาศัยอำนาจตามความในมาตรา 6 มาตรา 29 (3) และมาตรา 30 (4)แห่งพระราชบัญญัติยาเสพติดให้โทษ พ.ศ. 2522รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ 1 ฉลากของยาเสพติดให้โทษในประเภท 3 ที่ผลิตนำเข้าหรือส่งออกต้องมีข้อความว่า`ยาเสพติดให้โทษในประเภท 3' และ `คำเตือนอาจเสพติดและให้โทษไม่ควรใช้ติดต่อกันเกิน 7 วัน'ข้อความดังกล่าวต้องใช้สีที่เห็นได้ชัดและมีสีแตกต่างกับตัวอักษรอื่น โดยปกติให้ใช้อักษรสีแดง และอย่างน้อยต้องมีรายการดังนี้(1) ชื่อยา(2) ปริมาณบรรจุของยาสำเร็จรูป(3) ชื่อและปริมาณของยาเสพติดให้โทษในประเภท 2และของตัวยาอื่นอันเป็นส่วนประกอบที่สำคัญของตำรับยาเสพติดให้โทษในประเภท 3 นั้น(4) เลขที่หรือรหัสแสดงครั้งที่ผลิตหรือวิเคราะห์(5) เลขที่ใบสำคัญการขึ้นทะเบียนตำรับยาเสพติดให้โทษในประเภท 3ที่พนักงานเจ้าหน้าที่ออกให้(6) ชื่อผู้ผลิตและที่ตั้งของสถานที่ผลิต(7) ถ้าวัตถุส่วนประกอบใด ๆ ในตำรับยาเสพติดให้โทษในประเภท 3 นั้นมีการสิ้นอายุการใช้ให้ระบุเดือน ปี ที่สิ้นอายุการใช้ข้อ 2 ให้แสดงฉลากไว้ที่ภาชนะหรือหีบห่อบรรจุยาเสพติดให้โทษในประเภท 3ข้อ 3 ในกรณีที่ภาชนะหรือหีบห่อบรรจุยาเสพติดให้โทษในประเภท 3มีขนาดเล็กไม่สามารถแสดงรายการในฉลากตามข้อ 1 ได้ครบถ้วน ให้มีข้อความว่า `ยาเสพติดให้โทษในประเภท3'ข้อความดังกล่าวต้องใช้สีที่เห็นได้ชัดและมีสีแตกต่างกับตัวอักษรอื่น โดยปกติให้ใช้อักษรสีแดง และอย่างน้อยต้องมีรายการดังนี้(1) ชื่อยา(2) ชื่อและปริมาณของยาเสพติดให้โทษในประเภท 2และของตัวยาอื่นอันเป็นส่วนประกอบที่สำคัญของตำรับยาเสพติดให้โทษในประเภท 3 นั้น(3) เลขที่ใบสำคัญการขึ้นทะเบียนตำรับยาเสพติดให้โทษในประเภท 3ที่พนักงานเจ้าหน้าที่ออกให้(4) ถ้าวัตถุส่วนประกอบใด ๆ ในตำรับยาเสพติดให้โทษในประเภท 3 นั้นมีการสิ้นอายุการใช้ ให้ระบุเดือน ปี ที่สิ้นอายุการใช้ข้อ 4 ให้มีเอกสารกำกับยาเสพติดให้โทษในประเภท 3สอดแทรกหรือรวมไว้กับภาชนะหรือหีบห่อบรรจุ โดยแยกออกจากฉลาก มีข้อความและแสดงรายการตามข้อ1 (1) (2) (3) (5) และ(6)เว้นแต่ข้อความหรือรายการใดมีระบุไว้ในคำเตือนหรือข้อควรระวังการใช้แล้วไม่ต้องมีข้อความหรือแสดงรายการนั้นอีกและให้มีคำเตือนและข้อควรระวังการใช้ตามชนิดหรือจำพวกของยาเสพติดให้โทษหรือของตัวยาอื่น ตามข้อ 5 ถึงข้อ 16 ด้วยข้อ 5 ยาเสพติดให้โทษในประเภท 3 ที่มียาโคเดอีน (codeine)อาเซติลไดไฮโดรโคเดอีน(Acetyldihydrocodeine) ไดไฮโดรโคเดอีน (Dihydrocodeine)เอทิลมอร์ฟีน (Ethylmorphine)นิโคโคดีน (Nicocodine) นิโคไดโคดีน (Nicodicodine)นอร์โคเดอีน (Norcodeine)ฟอลโคดีน (Pholcodine) โพรพิแรม (Propiram) โคคาอีน (Cocaine)มอร์ฟีน (Morphine)ฝิ่นยา (Medicinal Opium) และเดกซ์โตรโพรพอไซฟีน (Dextropropoxyphene)ผสมอยู่ ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) อาจทำให้คลื่นไส้ อาเจียน ท้องผูก มึนงง ใจสั่นหายใจและถ่ายปัสสาวะลำบาก ความดันโลหิตต่ำ และเกิดอาการคันหรือแพ้ยาได้(3) ไม่ควรใช้กับหญิงมีครรภ์ ผู้เป็นโรคหอบหืดหรือมีอาการหายใจลำบากเนื่องจากอาจเป็นอันตรายต่อทารกในครรภ์หรือต่อตัวผู้ใช้(4) ไม่ควรใช้กับเด็กอายุต่ำกว่า 3 ปี นอกจากแพทย์สั่งข้อควรระวัง---------(1) อาจทำให้ง่วงซึม ไม่ควรรับประทานยานี้ร่วมกับเครื่องดื่ม อาหารหรือยาที่มีแอลกอฮอล์ผสมอยู่ และไม่ควรขับขี่ยานยนต์หรือทำงานเกี่ยวกับเครื่องจักรกล(2) ควรใช้ด้วยความระมัดระวังกับทารก เด็กอายุต่ำกว่า 6 ปีผู้สูงอายุผู้ที่มีต่อมลูกหมากโตหรือต่อมหมวกไตหรือต่อมไทรอยด์หย่อนสมรรถภาพ(3) ควรใช้ด้วยความระมัดระวังเมื่อจะใช้ร่วมกับยาที่มีฤทธิ์ต่อศูนย์ประสาทส่วนกลางที่อาจทำให้เกิดการออกฤทธิ์ระหว่างกัน เช่น จำพวก ฟิโนไทอาซีน (Phenothiazines)บาร์บิตูเรต(Barbiturates) เบนโซไดอาซีฟีน (Benzodiazepines) โมโนอามีนออกซิเดส อินฮิบิเตอร์(MonoamineOxidase Inhibitors) และ ไตรไซคลิคแอนติดีเพรสแซนต์ (Tricyclic Antidepressants)ข้อ 6 ยาเสพติดให้โทษในประเภท 3 ที่มียาไดเฟนอกไซเลต (Diphenoxylate)หรือไดเฟนอกซิน (Difenoxin) ผสมอยู่ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) อาจเป็นอันตรายมาก ถ้าใช้กับเด็กอายุต่ำกว่า 2 ปี(3) อาจทำให้เบื่ออาหาร คลื่นไส้ อาเจียน ท้องอืด เหงือกบวม นอนไม่หลับซึมเศร้า หรือเคลิ้มฝัน (Euphoria) แขนขาชา หรือมีผื่นขึ้นตามผิวหนัง(4) ห้ามใช้กับผู้มีอาการท้องเดินเนื่องจากอาหารเป็นพิษหรือติดเชื้ออย่างรุนแรง หรือลำไส้ใหญ่อักเสบอย่างรุนแรง รวมทั้งบิดข้อควรระวัง---------(1) ควรใช้ด้วยความระมัดระวังกับผู้เป็นโรคตับ(2) ไม่ควรใช้ยาเกินขนาด นอกจากแพทย์สั่ง เพราะยาอาจกดการหายใจและทำให้หมดสติอย่างลึก (Coma) ได้ โดยเฉพาะอย่างยิ่งกับเด็ก(3) ควรใช้ด้วยความระมัดระวังเมื่อใช้ร่วมกับเครื่องดื่ม อาหารหรือยาที่มีแอลกอฮอล์ผสมอยู่ยาจำพวกบาร์บิตูเรต (Barbiturates) หรือยาเสพติดให้โทษอื่นๆ เพราะอาจทำให้เกิดการเสริมฤทธิ์กันข้อ 7 ยาเสพติดให้โทษในประเภท 3 ที่มียาพาราซีตะมอล (Paracetamol)ที่มีชื่อเรียกอีกอย่างหนึ่งว่า อะเซตะมิโนเฟน (Aectaminophen) ผสมอยู่ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) ถ้ารับประทานยาในขนาดสูงและติดต่อกันนานวันอาจเป็นอันตรายร้ายแรงต่อตับข้อควรระวัง---------(1) อาจทำให้เกิดความผิดปกติของเม็ดเลือด ตับ หรือไตสำหรับผู้ป่วยบางรายได้ ดังนั้น ถ้ามีอาการซีด เหนื่อยง่าย ตัวเหลือง ตาเหลืองให้รีบหยุดยาทันทีและปรึกษาแพทย์โดยด่วน(2) ผู้เป็นโรคตับหรือโรคไต ควรใช้ด้วยความระมัดระวังและใช้เฉพาะในกรณีที่จำเป็นจริง ๆเท่านั้นข้อ 8 ยาเสพติดให้โทษในประเภท 3 ที่มียาที่มีฤทธิ์เป็นแอนติโคลิเนอร์จิก (Anticholinergics)เช่น สตราโมเนียม (Stramonium) อะโตรฟีน (Atropine)ไฮออสซีน (Hyoscine)และแอลกาลอยด์ของเบลลาดอนนา (Belladonna Alkaloids) ผสมอยู่ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) ไม่ควรใช้กับทารก เด็กอายุต่ำกว่า 6 ปี หรือผู้สูงอายุ นอกจากแพทย์สั่ง(3) ไม่ควรใช้กับผู้เป็นโรคต้อหิน (Glaucoma) ลำไส้ไม่ทำงาน (Paralyticileus)ถ่ายปัสสาวะลำบาก หรือต่อมลูกหมากโต(4) อาจทำให้คอแห้ง กระหายน้ำ กลืนลำบาก ตาพร่า และทนต่อแสงสว่างไม่ได้ความดันภายในลูกตาเพิ่ม ถ่ายปัสสาวะลำบาก ท้องผูก ใจสั่นและรู้สึกสับสน(5) อาจทำให้เกิดเป็นไข้ หน้าแดงตัวแดง (Flushing)โดยเฉพาะอย่างยิ่งกับเด็กข้อควรระวัง---------(1) ถ้าชีพจรเต้นเร็ว มึนงง ตาพร่า หายใจเร็วให้รีบหยุดยาทันทีและปรึกษาแพทย์โดยด่วน(2)ควรใช้ด้วยความระมัดระวังเมื่อจะใช้ร่วมกับยาอื่นที่มีฤทธิ์เป็นแอนติโคลิเนอร์จิก(Anticholinergies) เช่น อะแมนตาดีน (Amantadines)แอนติฮีสตามีน (Anti-histamines)บางชนิด บูไทโรฟิโนน (Butyrophenones) ฟิโนไทอาซีน (Phenothiazines)หรือจำพวกไตรไซคลิค แอนติดีเพรสแซนต์ (Tricyclic Antidepressants)เพราะอาจทำให้เกิดการเสริมฤทธิ์กันข้อ 9 ยาเสพติดให้โทษในประเภท 3 ที่มียาจำพวกเอเฟดรีน (Enhedrines) ผสมอยู่ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) ถ้ารับประทานยาเกินขนาดหรือบ่อยเกินไป อาจทำให้ใจสั่นปวดบริเวณหัวใจมือสั่นถ่ายปัสสาวะลำบาก นอนไม่หลับ กระวนกระวาย และประสาทหลอนได้(3) ไม่ควรใช้กับผู้เป็นโรคความดันโลหิตสูง โรคเบาหวานต่อมไทรอยด์ทำงานมากกว่าปกติโรคต้อหิน (Glaucom) หรือโรคหัวใจ เช่นหลอดเลือดโคโรนารีที่หัวใจอุดตัน กลุ่มอาการสโตก-อะดัม (Stokes -Adams Syndrome) ที่เกิดจากเวนตรีเกิลเต้นรัว (Ventricular Fibrillation)ข้อควรระวัง---------(1) อาจทำให้นอนไม่หลับ ถ้ารับประทานยาเวลาเย็นหรือก่อนนอน(2) ควรใช้ด้วยความระมัดระวัง เมื่อจะใช้ร่วมกับเครื่องดื่ม อาหารหรือยาที่มีแอลกอฮอล์ผสมอยู่ ยาจำพวกบาร์บิตูเรต (Barbiturates)หรือยาเสพติดให้โทษอื่น ๆ ที่อาจทำให้เกิดการเสริมฤทธิ์กันข้อ 10 ยาเสพติดให้โทษในประเภท 3 ที่มียาจำพวกแอนติฮีสตามีน (Antihistamimes)ผสมอยู่ ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) อาจทำให้มึนงง อ่อนเพลีย เบื่ออาหาร คลื่นไส้ อาเจียน คอแห้ง ใจสั่นปวดศีรษะ และท้องผูกหรือท้องเดินได้ (เฉพาะยาที่มีแต่ไซโพรเฮพตาดีน (Cyproheptadine)ไม่ต้องมีคำเตือนว่าอาจทำให้มึนงง อ่อนเพลีย เบื่ออาหาร(3) อาจมีการแพ้ยาได้ข้อควรระวัง---------(1) อาจทำให้ง่วงซึม ไม่ควรรับประทานยานี้ร่วมกับเครื่องดื่ม อาหารหรือยาที่มีแอลกอฮอล์ผสมอยู่ ยาจำพวกบาร์บิตูเรต (Barbiturates)หรือยาเสพติดให้โทษอื่น ๆ และไม่ควรขับขี่ยานยนต์หรือทำงานเกี่ยวกับเครื่องจักรกลแต่สำหรับยาแอนติฮีสตามีนชนิดดังต่อไปนี้ให้มีคำเตือนและข้อควรระวังการใช้เพิ่มเติมดังนี้(ก) ยาแอนติฮีสตามีนชนิดบิวคลิซีน (Buclizine) ไซคลิซีน (Cyclizine)คลอร์ไซคลิซีน(Chlorcyclizine) เมคลิซีน (Meclizine) ดอกซีลามีน (Doxylamine)ต้องมีคำเตือนเพิ่มเติมเป็น (4) คือคำเตือน------(4) ห้ามใช้กับหญิงที่คาดว่ามีครรภ์หรือหญิงมีครรภ์โดยเฉพาะอย่างยิ่งในระยะสามเดือนแรกเพราะอาจทำให้ทารกในครรภ์พิการได้(ข) ยาแอนติฮีสตามีนชนิดแอนตาโซลีน (Antazoline) โพรเมทาซีน (Promethazine)ทีนาลิดีน (Thenalidine) ไตรเมพราซีน (Trimeprazine)ไตรพีเลนามีน (Tripelena-mine) บูรินาไมด์ (Burinamide) ไซเมทิดีน (Cimetidine)ต้องมีคำเตือนเพิ่มเติมเป็น (4) คือคำเตือน------(4) อาจทำให้จำนวนเม็ดเลือดขาวลดลง (Leukocytopenia)จนเกิดโรคขาดเม็ดเลือดขาว(Agranulocytosis) ได้(ค) ยาแอนติฮีสตามีนชนิดเดปโตรฟีน (Deptropine) ต้องมีคำเตือนเพิ่มเติมเป็น(4) และ(5) และข้อควรระวังเพิ่มเติมเป็น (2) คือคำเตือน------<1(4) ห้ามใช้กับผู้เป็นโรคต้อหิน (Glaucoma) ต่อมลูกหมากโตหรือลำไส้ไม่ทำงาน (Paraly-ticileus)(5) ไม่ควรใช้กับทารก เด็กอายุต่ำกว่า 6 ปี หรือผู้สูงอายุ นอกจากแพทย์สั่งข้อควรระวัง---------(2) ถ้าชีพจรเต้นช้า มึนงง ตาพร่า หายใจเร็วให้รีบหยุดยาทันทีและปรึกษาแพทย์โดยด่วนข้อ 11 ยาเสพติดให้โทษในประเภท 3 ที่มีไอโอดีน (Iodine) หรือไอโอไดด์ (Iodide)ผสมอยู่ ยกเว้นยาใช้ภายนอก ต้องมีคำเตือนดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) อาจทำให้ซึมเศร้า นอนไม่หลับ ตื่นเต้น กระวนกระวายความรู้สึกทางเพศลดลง และต่อมไทรอยด์ทำงานน้อยกว่าปกติได้(3) อาจทำให้น้ำมูกไหล ปวดศีรษะ น้ำตาไหล และเยื่อตาอักเสบ (Conjunctivitis)เจ็บต่อมน้ำลาย หลอดลมและหลอดเสียงอักเสบ มีไข้ อ่อนเพลียและมีผื่นขึ้นตามผิวหนัง(4) ไม่ควรใช้กับหญิงมีครรภ์หรือกับหญิงในระยะให้นมทารกเพราะอาจทำให้ทารกในครรภ์ หรือทารกได้รับนมของหญิงนั้นเป็นโรคคอพอกได้ข้อ 12 ยาเสพติดให้โทษในประเภท 3 ที่มียาจำพวกสงบประสาท (Tranquilizers)ผสมอยู่ ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วันข้อควรระวัง---------(1) อาจทำให้ง่วงซึม ไม่ควรรับประทานยานี้ร่วมกับเครื่องดื่มอาหารหรือยาที่มีแอลกอฮอล์ผสมอยู่ ยาจำพวกบาร์บิตูเรต (Barbiturates)หรือยาเสพติดให้โทษอื่น ๆ และไม่ควรขับขี่ยานยนต์หรือทำงานเกี่ยวกับเครื่องจักรกลแต่สำหรับยาสงบประสาทจำพวกดังต่อไปนี้ให้มีคำเตือนและข้อควรระวังการใช้เพิ่มเติมดังนี้(ก) ยาสงบประสาทจำพวกเบนโซไดอาซีฟีน (Benzodiazepines)ต้องมีคำเตือนเพิ่มเติมเป็น (2) และข้อควรระวังเพิ่มเติมเป็น (2) (3) (4) (5) และ(6) คือคำเตือน------(2) ห้ามใช้กับหญิงที่คาดว่ามีครรภ์หรือหญิงมีครรภ์โดยเฉพาะอย่างยิ่งในระยะสามเดือนแรกเพราะอาจทำให้ทารกในครรภ์พิการได้ ข้อควรระวัง---------(2) ควรใช้ด้วยความระมัดระวังเมื่อจะใช้กับผู้สูงอายุหรือผู้เป็นโรคเกี่ยวกับทางเดินหายใจโรคตับ โรคไต หรือโรคต้อหิน (Glaucoma)(3) ถ้าใช้แล้วมีอาการวิตกกังวล นอนไม่หลับ ประสาทหลอน คลื่นไส้ อาเจียนผื่นขึ้นตามผิวหนังหรือมีไข้ ควรหยุดยาทันที(4) อาจทำให้เกิดการผิดปกติของเม็ดเลือด ตับ หรือไตได้(5) ถ้าใช้ติดต่อกันเป็นเวลานาน ยานี้อาจสะสมในร่างกายได้และทำให้ความดันโลหิตลดต่ำหรือเป็นลม(6) ควรใช้ด้วยความระมัดระวังเมื่อจะใช้ร่วมกับยาที่มีฤทธิ์ต่อศูนย์ประสาทส่วนกลางที่อาจทำให้เกิดการออกฤทธิ์ระหว่างกัน เช่น จำพวกฟีโนไทอาซีน (Phenothiazines)บาร์บิตูเรต(Barbiturates) โคเดอีน (Codeine) โมโนอามีน ออกซิเดสอินฮิบิเตอร์ (Monoamine Oxidase Inhibitors)และไตรไซคลิก แอนติดีเพรสแซนต์ (Tricyclic Antidepressants)(ข) ยาสงบประสาทจำพวกฟีโนไทอาซีน (Phenothiazines) หรือจำพวกคาร์บาเมท(Carbamates) ต้องมีคำเตือนเพิ่มเติมเป็น (2) (3) และ (4)คือคำเตือน------(2) อาจทำให้ความดันโลหิตลดต่ำหรือเกิดการผิดปกติของเม็ดเลือด ตับ หัวใจหรือหลอดเลือด(3) ห้ามใช้กับหญิงที่คาดว่ามีครรภ์ หรือหญิงมีครรภ์โดยเฉพาะอย่างยิ่งในระยะสามเดือนแรกเพราะอาจทำให้ทารกในครรภ์พิการได้ข้อควรระวัง---------(2) ควรใช้ด้วยความระมัดระวัง เมื่อจะใช้ยานี้กับเด็ก ผู้สูงอายุผู้เป็นโรคหัวใจและหลอดเลือด โรคพาร์คินสัน (Parkinsonism)โรคเนื้องอกที่ต่อมหมวกไต (Pheochromocytoma) หรือผู้มีความดันโลหิตต่ำ(3) ไม่ควรใช้ยานี้ร่วมกับยาที่มีฤทธิ์กดศูนย์ประสาทส่วนกลาง เช่นจำพวกบาร์บิตูเรต(Barbiturates) ยาที่มีฤทธิ์เป็นแอนติโคลิเนอร์จิก (Anticholinergics)เช่น แอลกาลอยด์ของเบลลาดอนนา(Belladonna Alkaloids) หรือของลำโพงยาที่ทำให้เม็ดเลือดขาวลดลง เช่นเฟนิลบิวตาโชน (Phenylbutazone) หรือไดไพโรน (Dipyrone)หรือยาต้านการแข็งตัวของโลหิต(Anticiagykabts) เช่น ไดคูมารอล (Dicumarol) วอร์ฟารีน (Warfarin)(4) ควรตรวจดูสีของผิวหนังและนัยน์ตาเป็นระยะ ๆ ถ้ามีสีเหลืองหรือซีดลงให้รีบปรึกษาแพทย์ข้อ 13 ยาเสพติดให้โทษในประเภท 3 ที่มียาจำพวกระงับประสาท และยานอนหลับ(Sedatives and Hypnotics) เช่น จำพวกบาร์บิตูเรต (Barbiturates)และยานอนหลับอื่น ๆ ผสมอยู่ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) ผู้สูงอายุและผู้เป็นโรคตับจะมีความไวต่อยานี้มากกว่าปกติ (Hypersensitivity)และอาจเกิดอันตรายได้ง่าย(3) ห้ามใช้กับหญิงที่คาดว่ามีครรภ์ หรือหญิงมีครรภ์โดยเฉพาะอย่างยิ่งในระยะสามเดือนแรกเพราะอาจทำให้ทารกในครรภ์พิการได้ข้อควรระวัง---------(1) อาจทำให้ง่วงซึม ไม่ควรรับประทานยานี้ร่วมกับเครื่องดื่มอาหารหรือยาที่มีแอลกอฮอล์ผสมอยู่ และไม่ควรขับขี่ยานยนต์หรือทำงานเกี่ยวกับเครื่องจักรกล (2)อาจทำให้มีอาการวิตกกังวลเพิ่มขึ้น นอนไม่หลับ และมีประสาทหลอน(3)ควรใช้ด้วยความระมัดระวังเมื่อจะใช้ร่วมกับยาที่มีฤทธิ์ต่อศูนย์ประสาทส่วนกลางที่อาจทำให้เกิดการออกฤทธิ์ระหว่างกัน เช่น จำพวกฟิโนไทอาซีน (Phenothiazines)เบนโซไดอาซีพีน(Benzodiazepines) โมโนอามีน ออกซิเดส อินฮิบิเตอร์ (MonamineOxidase Inhibitors) และไตรไซคลิค แอนติดีเพรสแซนต์ (Tricyclic Antidepressants)(4) ในกรณีผู้เป็นโรคหอบหืดและต้องใช้ยาจำพวกคอร์ติโคสเตอร์รอยด์ (Corticosteroids)เป็นประจำ การได้รับยาจำพวกบาร์บิตูเรต (Barbiturates)อาจทำให้อาการหอบหืดกลับเป็นมากขึ้นได้ข้อ 14 ยาเสพติดให้โทษในประเภท 3 ที่มียาไดไพโรน (Dipyrone) ผสมอยู่ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) อาจทำให้จำนวนเม็ดเลือดขาวลดลง (Leukocytopenia)จนเกิดโรคขาดเม็ดเลือดขาว(Agranulocytosis) ได้ข้อควรระวัง---------(1) อาจทำให้คลื่นไส้ อาเจียน เลือดออกในทางเดินอาหารหรือเลือดแข็งตัวช้ากว่าปกติ(2) ถ้าใช้แล้วมีอาการไข้สูง เจ็บคำ ปวดศีรษะ ปวดกล้ามเนื้อ หรือปวดข้อให้รีบหยุดยาทันทีและปรึกษาแพทย์โดยด่วนข้อ 15 ยาเสพติดให้โทษในประเภท 3 ที่มียาจำพวกซาลิไซเลต (Salicylates)ผสมอยู่ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2)ห้ามใช้กับผู้มีแผลในเยื่อบุทางเดินอาหารและผู้มีเลือดแข็งตัวช้ากว่าปกติข้อควรระวัง---------(1) อาจทำให้คลื่นไส้ อาเจียน เลือดออกในทางเดินอาหารหรือเลือดแข็งตัวช้ากว่าปกติ(2) ถ้าใช้แล้วมีอาการไข้สูง หนาวสั่น ปวดศีรษะ ปวดกล้ามเนื้อ หรือปวดข้อให้รีบหยุดยาทันทีและปรึกษาแพทย์โดยด่วน(3) ถ้าใช้แล้วมีอาการแพ้ยา เช่น มีผื่นขึ้นตามผิวหนัง เป็นลมพิษหรือหอบหืด ให้รีบหยุดยาทันทีและปรึกษาแพทย์โดยด่วนข้อ 16 ยาเสพติดให้โทษในประเภท 3 ที่มียาฟูราโซลิโดน (Furazolidone)ผสมอยู่ ต้องมีคำเตือนและข้อควรระวังการใช้ดังนี้คำเตือน------(1) อาจเสพติดและให้โทษ ไม่ควรใช้ติดต่อกันเกิน 7 วัน(2) อาจทำให้ปวดศีรษะ คลื่นไส้และอาเจียน(3) ถ้ามีอาการปวดตามข้อ เป็นไข้ ผื่นขึ้นตามผิวหนัง ให้หยุดยาและปรึกษาแพทย์ข้อควรระวัง---------(1) ไม่ควรรับประทานยานี้ร่วมกับเครื่องดื่ม อาหารหรือยาที่มีแอลกอฮอล์ผสมอยู่(2) ควรใช้ด้วยความระมัดระวังในผู้ที่ขาดเอ็นไซม์ กลูโคส -6- ฟอสเฟตไดไฮโดรกีเนส(Glucose-6-Phosphate Dihydrogenase) เพราะอาจทำให้เม็ดเลือดแดงแตกจนเป็นโรคโลหิตจางได้(3) ควรใช้ด้วยความระมัดระวังเมื่อจะใช้ร่วมกับยาจำพวกไตรไซคลิคแอนติดีเพรสแซนต์(Tricyclic Antidepressants) โมโนอามีน ออกซิเดสอินฮิบิเตอร์ (Monoamine OxidaseInhibitors) และอาหารที่มีสารไทรามีน (Tyramine) ปนอยู่เพราะอาจทำให้เกิดการเสริมฤทธิ์กันข้อ 17 ข้อความในฉลากและในเอกสารกำกับยาเสพติดให้โทษในประเภท 3ต้องเป็นภาษาไทยอ่านได้ชัดเจน ถ้ามีภาษาต่างประเทศรวมอยู่ด้วยข้อความในภาษาต่างประเทศนั้นต้องไม่ขัดกับข้อความภาษาไทยข้อ 18 บรรดาฉลากและเอกสารกำกับยาเสพติดให้โทษในประเภท 3หรือคำเตือนหรือข้อควรระวังการใช้เฉพาะที่ได้ใช้กับภาชนะหรือหีบห่อบรรจุอยู่แล้วโดยได้รับอนุญาตไว้ก่อนวันที่กฎกระทรวงนี้ใช้บังคับให้ยังคงใช้ได้ต่อไปไม่เกินหนึ่งปีนับแต่วันที่กฎกระทรวงนี้ใช้บังคับให้ไว้ ณ วันที่ 8 มิถุนายน พ.ศ. 2524ส. พริ้งพวงแก้วรัฐมนตรีว่าการกระทรวงสาธารณสุข---------------------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากมาตรา 29 (3) และมาตรา 30(4) แห่งพระราชบัญญัติยาเสพติดให้โทษ พ.ศ. 2522บัญญัติให้ผู้รับอนุญาตผลิตยาเสพติดให้โทษในประเภท 3และผู้รับอนุญาตนำเข้าหรือส่งออกซึ่งยาเสพติดให้โทษในประเภท 3 ต้องจัดให้มีฉลากและเอกสารกำกับยาเสพติดให้โทษในประเภท 3หรือคำเตือนหรือข้อควรระวังการใช้ที่ภาชนะหรือหีบห่อบรรจุยาเสพติดให้โทษในประเภท 3 ที่ผลิต นำเข้าหรือส่งออกทั้งนี้ ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้